

ΕΛΛΗΝΙΚΗ ΔΗΜΟΚΡΑΤΙΑ

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

ΠΡΥΤΑΝΕΙΑ

**ΑΝΑΚΟΙΝΩΣΗ**

**Προς όλα τα μέλη της Πανεπιστημιακής Κοινότητας**

Η Πρυτανεία ανακοινώνει ότι δημοσιεύθηκε στην Εφημερίδα της Κυβέρνησης η νέα Κοινή Υπουργική Απόφαση που ορίζει την επαναλειτουργία των ΑΕΙ.

Σύμφωνα με το ΦΕΚ 1699/τ.Β/5-5-2020, διευκρινίζεται ότι:

«***1.****Όσον αφορά στα Ανώτατα Εκπαιδευτικά Ιδρύματα (Α.Ε.Ι.), από την προσωρινή απαγόρευση, για το χρονικό διάστημα από 25.5.2020 και εξής, εξαιρούνται:*

***α)*** *η διεξαγωγή εργαστηριακών και κλινικών ασκήσεων, οι οποίες δεν δύνανται να διεξαχθούν με μέσα εξ αποστάσεως εκπαίδευσης, στο πλαίσιο προγραμμάτων πρώτου και δευτέρου κύκλου σπουδών (προπτυχιακά και μεταπτυχιακά),*

***β)*** *η διενέργεια εξετάσεων, για τις οποίες κρίνεται αναγκαία η φυσική παρουσία των φοιτητών (Διευκρίνιση Πρυτανείας: για όποια μαθήματα κριθεί αναγκαία η φυσική παρουσία στις εξετάσεις από τα Τμήματα)*

***γ)*** *η λειτουργία αιθουσών ηλεκτρονικών υπολογιστών, εργαστηρίων και αθλητικών εγκαταστάσεων που είναι απαραίτητες για τη διεξαγωγή των εργαστηριακών και κλινικών ασκήσεων και των εξετάσεων κατά τα ανωτέρω,*

***δ)*** *η λειτουργία των εστιών για τους φοιτητές των οποίων οι υποχρεώσεις εμπίπτουν στα οριζόμενα στις περιπτώσεις α' και β' για τα αντίστοιχα χρονικά διαστήματα διεξαγωγής αυτών.*

***2.****Οι φοιτητές των προγραμμάτων σπουδών πρώτου και δεύτερου κύκλου Α.Ε.Ι., από 11.5.2020 και εξής, δύνανται να διεξάγουν****πρακτική άσκηση****σύμφωνα με τα οριζόμενα στο πρόγραμμα σπουδών τους, εφόσον οι φορείς στους οποίους διεξάγεται η πρακτική άσκηση δεν τελούν σε προσωρινή απαγόρευση λειτουργίας και σύμφωνα με τους ειδικότερους όρους και κανόνες για τη διασφάλιση της δημόσιας υγείας, οι οποίοι έχουν τεθεί σε ισχύ για τους εργαζομένους κάθε φορέα.*»

Από την Πρυτανεία

Ιωάννινα, 6 Μαΐου 2020

---------------------------------------------------------------------------------------------------

Πανεπιστημιούπολη Ιωαννίνων, 451 10 Ιωάννινα
Πληροφορίες: Γραμματεία Πρυτανείας
Τηλ.: 26510-07446, 09061, Fax: 26510 07200
e-mail: prytania@uoi.gr